בה"ד 7

בית הספר הארצי לקשר, תקשוב וסייבר, המכונה בסיס הדרכה (בה"ד) 7, הוא בסיס ההדרכה המרכזי של חיל הקשר והתקשוב.

היסטוריה
בימי ההגנה 
בימי ההגנה התקיימו קורסי קשר בבניינים הישנים של גני התערוכה בשדרות רוקח. קורס איתות־ראייה החל בשנת 1934; קורס יונאים; קורסי אלחוט ומורס; קורס אלחוטני "ּפלסטיין־סקִים" (Scheme Palestine) ב־1941.
מ־1942 התקיימו קורסי מפקדים בנושאים כללי, קצונה וסמלי קשר. 

ב־1945 החלה העברת קורסי מורס בבית ההבראה בשפיים וב־1947 החלו קורסי סמלי קשר. בנובמבר 1947 עברו קורסי הקשר משפיים לביתן אהרן, ובנוסף התקיימו קורסי אלחוט מורס (א"מ) במושב ביתן אהרן כשמפקד הקורס היה קצין ההדרכה של שירות הקשר הארצי, אריאל עמיעד, ובהמשך הוכשרו קורסי קשר גם בג'וערה. בשנה זו נערך לראשונה קורס קציני הקשר הראשון.

בינואר 1948 הוקם בית ספר לאלחוטנים בבית הספר פעילים ביה"ס "פעילים" של ההסתדרות בתל אביב.

 במלחמת העצמאות 
באפריל 1948 הוקם בבית הירוק בשייח' מוניס "מרכז אימונים – שירות הקשר" בפיקוד אריאל עמיעד כבסיס הדרכה של שירות הקשר שפעל עד נובמבר 1948. למרכז האימונים השתייכו בתי הספר האחרים בבית הספר לפעילי ההסתדרות בתל אביב, ביתן אהרן וג'וערה.

 הקמת בה"ד 7 
בספטמבר 1948 נערך קורס אלחוטנים ראשון בגבעת האלחוט במחנה צריפין. במחנה שכנה בימי המנדט הבריטי יחידת סיגינט והיא כונתה Signal Hill, שתורגם לגבעת האלחוט.

באוגוסט 1948 אורגן מרכז האימונים בארבעה ענפים – אלחוטי, קווי, טכני וכללי. ב־1950 נוסף ענף הקשר הקווי.

במרץ 1949 הועברה לגבעת האלחוט יחידת היונאים ממטה חיל הקשר במחנה שרונה.

בספטמבר 1949 הועבר בית הספר מחיל הקשר למטה בתי הספר הצבאיים (לימים פיקוד ההדרכה) ובית הספר קיבל את השם בה"ד 7.

בשנת 1953-1952 הוקמה בבה"ד 7 תחנת רדיו חובבים. הבה"ד התארגן מחדש בארבעה ענפים: ענף האלחוט, הענף הקווי, הענף הטכני והענף הכללי. ב־1953 הועברה ההכשרה הטכנית לביס"ט 21 של חיל האוויר. בעקבות כך בוטל הענף הטכני, וענף האלחוט שונה לענף צפעילים וענף הקווי לענף מתקנים שכלל את העניינים הטכנים עם הקשר הקווי.

במרוצת השנים שונה השם ל"בית הספר הארצי לקשר" ועם הקמת אגף התקשוב, הוסב שמו ל"בית הספר למקצועות התקשוב". המחנה בצריפין בו שכן הבה"ד נקרא "מחנה הגדעונים" ע"ש אלחוטני ארגון "ההגנה" שכונו "הגדעונים".

נכון להיום הבסיס ממוקם בעיר הבה"דים, לאחר שהועתק לשם במאי 2016.

בשנותיו האחרונות בצריפין זכה הבה"ד בפרסים רבים מטעם שר הביטחון והרמטכ"ל, ביניהם, פרס על חזות הבה"ד אשר נחשב לאחד היפים והמטופחים בצה"ל ופרס על הכשרות הצי"ד והלמידה המתוקשבת.

החל משנת 2025 מפקד הבה"ד הוא ניסים לוי.

תגי היחידה
תג הבה"ד התחלף במהלך השנים. החל מ-1979 ליחידה תג משלה.

הכשרות בבסיס
250px|ממוזער|שמאל|הכשרת אלחוטני מורס בבה"ד 7, 1959
מדי שנה עוברים בבסיס אלפי חיילים, חוגרים, קצינים וצוערים בהשלמה חיילית, המוכשרים בבסיס בתפקידי מחשוב, הגנה בסייבר, קשר ותפקידים טכנולוגיים אחרים. בסיס ההדרכה אמון על הכשרת תפקידי הקשר והטכנולוגיה של צה"ל.

בשנים האחרונות מתפתח הבהד בתחומי הלוחמה מבוססת רשת וכן בתחום ההגנה בסייבר, התפתחות זו נוגעת בכלל תוכני ההכשרות השונות וכן בפיתוח של מקצועות חדשים ייעודיים לעיסוק בשני תחומים אלה.
בין השאר נערכים בבה"ד קורסים במקצועות הדיגיטל, מחשוב, הגנה בסייבר, תקשורת, רדיו, שו"ב, לווינות ועוד.

השלמה חילית
בבה"ד מתקיימים 3 מסלולי השלמה החילית:

- השלמה קרבית של קורס קציני הקשר, האורכת 14 שבועות.

- השלמה מבצעית של תפקידי תמך באגף, האורכת 12 שבועות.

- השלמה טכנולוגית של תפקידי ההנדסה, התוכנה והסייבר באגף, האורכת 9 שבועות.

מסלול קשר"גים
בין המסלולים הבולטים בבה"ד 7 הוא מסלול קשר"גים - מסלול ייעודי לתפקיד קציני תקשוב גדודיים קרביים ליחידות חי"ר ויח"ש. למסלול חשיבות רבה במסגרת תפיסת צבא יבשה דיגיטלי (צי"ד) בה דוגל צה"ל בשנים האחרונות. הקשר"ג מהווה חוליה המקשרת בין מרכז השליטה והבקרה ליחידות בשטח. בנוסף, הקשר"ג אחראי על נושא הקשר הטקטי ברמת הגדוד.

אורכו של המסלול הוא כשנה ושמונה חודשים שבמהלכם עובר החייל טירונות ברמת רובאי 05 ולראשונה טירונות זו מבוצעת בבה"ד עצמו תחת פלוגת המסלולים בענף מפקדים. הטירונות משולבת הכשרת יסוד מקצועית שבמהלכה החייל לומד את מקצוע טכנאי הקשר ובנוסף לומד על מגוון נושאים חשובים לתפקיד כגון ניווטים, לש"ב, שבוע כושר גופני במכון וינגייט והתמקצעות מוגברת בנושאי לוחמה. לאחר מכן החייל מסופח למחלקות הקשר ביחידות השדה בצה"ל וביחידות מיוחדות לארבעה חודשים, לאחר תקופת הסיפוחים יחזור החניך לביצוע קורס פיקודי שהחל מנובמבר 2018 מתבצע אף הוא בבה"ד 7 בהובלת ענף מפקדים, (בסוף הקורס הפיקודי ישנה האפשרות להפוך למ"כ בקורס על מנת לצבור ניסיון פיקודי), ולבסוף קורס קצינים במגמת להב והשלמת תקשוב קרבית.

מפקדי הבסיס לדורותיהם
מפקד בה"ד 7 הוא קצין בדרגת אלוף-משנה. מפקד הבה"ד כפוף פיקודית לקצין הקשר והתקשוב הראשי.
+שם המפקד תקופת הכהונההערותתמונהרס"ן יעקב מיכאלי ("מיכאליס")  אוגוסט 1948 – פברואר 1049 מפקד מרכז האימונים רס"ן תד אריסון  פברואר – יוני 1949  רס"ן פרץ ברם יוני 1949 – מרץ 1950  בספטמבר 1949 הועבר מרכז האימונים מחיל הקשר לפיקוד ההדרכה ומרכז האימונים הפך לבית הספר להדרכה מספר 7 רס"ן דוד ניב (חבקין)  מרץ 1950 – אפריל 1951  רס"ן דוד דגני  אפריל – אוגוסט 1951   סא"ל משה גדרון אוגוסט 1951 – מרץ 1953  לימים ראש אכ"א  100px|מרכז רס"ן אורי גורן  מרץ–נובמבר 1953  סא"ל יעקב אלמוג (אפשטיין) נובמבר 1953 – אוגוסט 1954  סא"ל נפתלי ("נפתא") רז (רייזר)  1954–1957  סא"ל יצחק רוזנטל  1957–1961  סא"ל צבי אלנתן (קונירש)  1961–1962  סא"ל ארנון איתן  1962–1965 100px|מרכז סא"ל אליעזר (מונטי) הררי  1965–1967 סא"ל יעקב זהבי  1967–1971   אל"ם פנחס שחר  1971–1974   אל"ם יעקב זהבי  1974–1976  כהונה שנייה אל"ם נחום עמינדב מזרחי 1976–1979  100px|מרכזאל"ם ישראל שחם  1979–1981   אל"ם אברהם קיים  1981–1983   אל"ם שלמה וקס  1983–1986  לימים קצין קשר ותקשוב ראשי אל"ם שלום ארד 1986–1988  אל"ם גרשון רוטשילד  1988–1990  אל"ם אילן חורש  1990–1993   אל"ם יוסי מורגנשטרן  1993–1995   אל"ם שרלי קסלסי 1995–1997  אל"ם ארנון זו-ארץ  1997–1999 לימים קצין קשר ותקשוב ראשי  אל"ם מאיר לוי  1999–2002   שמוליק קינן 2002–2004 לימים קצין קשר ותקשוב ראשידודו גבע  2005–2007  מאיר (מייקה) מסטאי 2007–2010 לימים רח"ט תקשוב במז"י אל"ם מיקי (מיכאל) בוסקילה 2010–2012   אל"ם ניצן עמר 2012–2015  לימים ראש חטיבת ההגנה והמשנה לראש מערך הסייבר הלאומי100px|מרכזאל"ם שרון ניר  2015–2016  מפקדת ראשונה בתולדות הבה"ד
לימים יועצת הרמטכ"ל לענייני מגדר100px|מרכז אל"ם חיים אבודרהם  2016–2019  אל"ם נועם אסידו  2019–2021100px|מרכזאל"ם שלומי קדם2021–2024מפקד בה"ד 7 במהלך מלחמת חרבות ברזל100px|מרכזאל"ם ניסים לוי 2024-הווה  

 לקריאה נוספת 
 (בערך: תולדות)

קישורים חיצוניים

הערות שוליים

קטגוריה:חיל הקשר והתקשוב
קטגוריה:צריפין
7
7